**Liek na život**

(A Cure for Wellness)

**Premiéra: 16. 2. 2017**

20th Century Fox, USA, Nemecko, 2017

Réžia: Gore Verbinski

Scenár: Justin Haythe

Kamera: Bojan Bazelli

Hudba: Benjamin Wallfisch

Hrajú: Dane DeHaan, Jason Isaacs, Mia Goth, Adrian Schiller

**Ste pripravený, pán Lockhart? Tak začíname…**

Ako to už často býva, dramatické udalosti začínajú väčšinou veľmi nenápadne. Mladý a ambiciózny manažér Lockhart (Dane DeHaan) dostane od nadriadených jednoduchú úlohu. Priviezť zo sanatória pána Pembrokea, nenahraditeľnú hlavu ich spoločnosti. Liečebňa, kam sa pred časom uchýlil a podľa posledného odoslaného listu sa z nej ani nechce len tak rýchlo vrátiť, sa nachádza v zastrčenom kúte švajčiarskych Álp. Jej personál tu poskytuje životom a prácou vyčerpaným boháčom špeciálnu očistnú liečbu. Ale ponúkané zázračné procedúry možno nie sú tak úplne bežné a pobyt tu až tak úplne dobrovoľný…

Režisér Gore Verbinski sa po *Pirátoch z Karibiku* vracia k žánru, v ktorom pred takmer pätnástimi rokmi zažiaril v dnes už kultovom horore *Kruh*. A opäť dokázal vďaka svojej obrazotvornosti a filmárskemu umeniu vybudovať tajomnú a napínavú atmosféru, v ktorej sa ľudská myseľ ohýba a stráca schopnosť rozoznať realitu a sen. *Liek na život* je vďaka tomu filmovou udalosťou presahujúcou žánrové škatuľky.

Prístupnosť: mládeži do 15 rokov neprístupný

Žáner: mysteriózny thriller

Verzia: anglicky so slovenskými titulkami

Stopáž: 146 min

Formát: 2D DCP, zvuk 5.1

Monopol do: 16. 8. 2018